# Cassini–Huygens

*Cassini–Huygens*| Gambaran pelukis sisipan orbit *Cassini* sekitar Zuhal |
|  |
| Jenis misi | *Cassini*: pengorbit Zuhal *Huygens*: pendarat Titan |
| Pengoperasi | *Cassini*: NASA / JPL *Huygens*: ESA / ASI |
| COSPAR ID | 1997-061A |
| SATCAT № | 25008 |
| Tapak web | * NASA
* ESA
* ASI
 |
| Jangka masa misi | * Berlalu:
* 28 tahun, 242 hari daripada pelancaran
* 21 tahun, 348 hari di Zuhal
* Dalam perjalanan: 6 tahun, 261 hari
* Misi utama: 4 tahun
* Misi lanjutan:
	+ Equinoks: 2 tahun, 62 hari
	+ Solstis: 6 tahun, 205 hari
	+ Pengakhiran: 4 bulan, 24 hari
 |
|  |
|  |
| Ciri kapal angkasa lepas |
| Pembuat | *Cassini*: Makmal Perejangan Jet *Huygens*: Alcatel Alenia Space |
| Berat berlepas | 5,712 kg (12,593 lb) |
| Berat kering | 2,523 kg (5,562 lb) |
| Kuasa | ~885 watt (BOL) ~670 watt (2010) ~663 watt (EOM/2017) |
|  |
|  |
| Permulaan misi |
| Tarikh pelancaran | October 15, 1997, 08:43:00 (1997-10-15UTC08:43) UTC |
| Roket | Titan IV(401)B B-33 |
| Tapak pelancaran | Cape Canaveral SLC-40 |
|  |
|  |
| Parameter orbit |
| Sistem rujukan | Kronosentrik |
|  |
|  |
| Lintas terbang Zuhrah (Bantuan graviti) |
| Pendekatan terhampir | 26 April 1998 |
| Jarak | 283 km (176 bt) |
| Lintas terbang Zuhrah (Bantuan graviti) |
| Pendekatan terhampir | 24 Jun 1999 |
| Jarak | 6,052 km (3,761 bt) |
| Lintas terbang sistem Bumi-Bulan (Bantuan graviti) |
| Pendekatan terhampir | 18 Ogos 1999, 03:28 UTC |
| Jarak | 1,171 km (728 bt) |
| Lintas terbang 2685 Masursky (Kebetulan) |
| Pendekatan terhampir | 23 Januari 2000 |
| Jarak | 1,600,000 km (990,000 bt) |
| Lintas terbang Musytari (Bantuan graviti) |
| Pendekatan terhampir | 30 Disember 2000 |
| Jarak | 9,852,924 km (6,122,323 bt) |
| Pengorbit Zuhal |
| Sisipan orbit | 1 Julai 2004, 02:48 UTC |
| Pendarat Titan |
| Komponen kapal angkasa | *Huygens* |
| Tarikh pendaratan | 14 Januari 2005 |
|  |
| ----

|  |
| --- |
| Flagship |
| ← *Galileo* | Makmal Sains Marikh → |

 |

**Cassini-Huygens** merupakan suatu misi penghantaran kapal angkasa tanpa pemandu kerjasama antara NASA, Agensi Angkasa Eropah dan Agensi Angkasa Itali yang dihantar ke planet Zuhal untuk mengkaji sistemnya yang merangkumi gegelung dan satelit semula jadinya. Kapal kelas Flagship ini terdiri daripada kuar *Cassini* milik NASA dan kapal pendarat *Huygens* milik ESA yang memasuki Titan, iaitu bulan terbesar Zuhal. Cassini adalah kuar angkasa keempat yang tiba Zuhal dan kuar yang pertama untuk memasuki orbitnya.

Kuar angkasa *Cassini* dilancarkan bersama roket Titan IVB/Centaur pada 15 Oktober 1997. Pengembaraannya ke destinasinya di Zuhal mengambil masa 7 tahun di mana ia turut termasuk lintas terbang melepasi Zuhrah (April 1998 dan Julai 1999), Bumi (Ogos 1999), asteroid 2685 Masursky dan Musytari (Disember 2000). Apabila kuar tersebut tiba di orbit Zuhal pada 1 Julai 2004, ia menghabiskan masa 13 tahun mengorbit Zuhal untuk mengkaji keseluruhan sistemnya. Misi kuar ini selesai pada 15 September 2017 apabila trajektorinya membawanya menghempas atmosfera atas Zuhal lalu membakarnya sehingga musnah untuk mengelak sebarang risiko pencemaran tidak sengaja satelit-satelit Zuhal yang barangkalinya mempunyai persekitaran yang menyokong kehidupan mikrob Bumi yang terbawa dalam kapal angkasa tersebut.

Pengorbitan *Cassini* pada asalnya hendak dijalankan selama 4 tahun dari Jun 2004 hingga Mei 2008, namun tempoh tersebut dipanjangkan selama dua tahun lagi di bawah nama Misi Ekuinoks Cassini (*Cassini Equinox Mission*) sehingga September 2010. Ia kemudiannya dilanjutkan tempoh misinya pada kali terakhir selama tujuh tahun di bawah nama Misi Solstis Cassini (*Cassini Solstice Mission*) sehingga 15 September 2017, di mana ia keluar dari orbitnya dan membakar sewaktu memasuki atmosfera atas Zuhal.

## Rujukan

## Bacaan lanjut

* Ralph Lorenz (2017). *NASA/ESA/ASI Cassini-Huygens: 1997 onwards (Cassini orbiter, Huygens probe and future exploration concepts) (Owners' Workshop Manual)*. Haynes Manuals, UK. ISBN 978-1785211119.
* Karl Grossman (1997). *The Wrong Stuff: The Space Program's Nuclear Threat to Our Planet*. Common Courage Press. ISBN 1-56751-125-2.
* David M. Harland (2002). *Mission to Saturn: Cassini and the Huygens Probe*. Springer-Verlag. ISBN 1-85233-656-0.
* Ralph Lorenz; Jacqueline Mitton (2002). *Lifting Titan's Veil: Exploring the Giant Moon of Saturn*. Cambridge University Press. ISBN 0-521-79348-3.
* Meltzer, Michael (2015). *The Cassini-Huygens Visit to Saturn: A Historic Mission to the Ringed Planet*. Cham: Springer International Publishing Switzerland. ISBN 978-3-319-07608-9. Cite has empty unknown parameter: `|coauthors=` (bantuan)

## Pautan luar

**Laman web rasmi laman *Cassini-Huygens* Agensi Angkasa Eropah

* laman utama *Cassini-Huygens* NASA
* laman misi *Cassini* Diarkibkan 2006-04-28 di Wayback Machine Jet Propulsion Laboratory
* Profil misi *Cassini-Huygens* Diarkibkan 2013-12-16 di Wayback Machinedari NASA's Solar System Exploration

**Telekomunikasi dan media CICLOPS.org, laman rumah pengimejan *Cassini*
* *Cassini* Hall of Fame, galeri imej Makmal Perejangan Jet

* "Cassini at Saturn", senarai main YouTube oleh Makmal Perejangan Jet
	+ "Titan Touchdown", Gambaran penurunan dan pendaratan *Huygens*

* DESCANSO DSN Telecom information
* *In Saturn's Rings*, filem animasi fotografi pegun yang diambil
* *Around Saturn*, film animasi 200,000 imej yang diambil *Cassini* dari 2004 hingga 2012
* Penerapan 3D *Cassini* berdasarkan WebGL